Steven Spielberg

Steven Allan Spielberg, bet ganet d'an 18 a viz Kerzu 1946 e Cincinnati (Ohio, Stadoù Unanet Amerika) a zo ur filmaozer ha produer stadunanat.

Savet en deus lod eus ar filmoù o deus graet ar muiañ a berzh er bloavezhioù diwezhañ.
En o zouez e kaver E.T (1982) ha Jurassic Park (1993). Filmoù avantur ha skiant-faltazi a zo bet savet gantañ da gentañ, evel Jaws, E.T pe heuliad Indiana Jones. Diwezhatoc'h e tremenas da abegoù diaesoc'h evel al Loskaberzh gant Listenn Schindler pe an Eil Brezel Bed gant Saving Private Ryan (O saveteiñ ar soudard Ryan).

E labour filmaozer en deus boulc'het evit ar skinwel, gant ar rummad Columbo, da skouer.
Unan eus e filmoù hir kentañ, Duel (1971), savet e senario gant Richard Matheson, a oa bet produet evit an tele stadunanat. Daou vloaz war-lerc'h e oa bet bannet war skrammoù sinema broioù zo eus Europa, da heul roidigezh Priz Meur Festival 1973 Avoriaz.

E 1975 e tarzhas da vat brud Steven Spielberg gant ar film Jaws, savet diwar ur romant gant Peter Benchley. Er bed a-bezh e reas berzh istor ar morvleiz debrer-tud, ha tri Academy Awards e oa bet rastellet gant Jaws (e rannoù ar Frammañ, ar Sonerezh hag ar Son).

Spielberg en deus kensavet Amblin Entertainment ha DreamWorks Studios, dre an embregerezhioù-se e voe ivez produer filmoù o devoa graet berzh bras, evel Back to the Future, Men in Black, hag an heuliad Transformers. Spielberg a zo aet goude-se war hent produiñ c'hoarioù video.
 Buhez 
Spielberg a zo ganet d'an 18 a viz Kerzu 1946 e Cincinnati, Ohio. Ar vamm, Leah (ganet Posner, deuet da vezañ Adler; 2 a viz Genver 1920 – 21 a viz C'hwevrer 2017), a oa renerezh un ti debriñ ha c'hoarierezh piano. An tad, Arnold Spielberg (ganet e 1917), a oa un ijinour war an tredan a gemeras perzh e dioroadur an urzhiataerezhioù.

Familh Steven Spielberg a oa yuzevien orthodoks. Tud-kozh Spielberg a-berzh an tad a oa yuzevien eus Ukraina staliet e Cincinnati er bloavezhioù 1900; ar vamm-gozh a oa o tont eus Sudylkiv, padal an tad-kozh a oa eus Kamianets-Podilskyi. E 1950, e familh en devoa dilojet en Haddon Township, New Jersey, pa oa bet kavet ul labour gant an tad en RCA. Tri bloaz war-lerc'h, ar familh a fiñve e Phoenix, Arizona. Spielberg a oa bet skoliataet en ur skol hebreek etre 1953 betek 1957, e klasadoù ar Rabbi Albert L. Lewis.

Pa oa bugel e oa diaes da Spielberg selloù ar re all dre ma oa yuzev orhodoks. "It isn't something I enjoy admitting," a zisklerias eñ un deiz, "but when I was seven, eight, nine years old, God forgive me, I was embarrassed because we were Orthodox Jews. I was embarrassed by the outward perception of my parents' Jewish practices. I was never really ashamed to be Jewish, but I was uneasy at times."

Spielberg en devoa diskleriet ivez e oa bet taget dre enep-yuzevegezh hag Harellerezh skol: "In high school, I got smacked and kicked around. Two bloody noses. It was horrible." D'an oad a 12 vloaz, e voe savet gantañ e c'hentañ film er gêr: distruj un tren dre implij e c'hoarioù ha dreist-holl an trenioù Lionel. E-pad e yaouankiz hag ur wech tizhet ar skol-veur en devoa kendalc'het da filmañ filmoù avantur war 8 mm.

E 1958, e teu da vezañ skout ha tapout a ra un ardamez enor evit ar poltrijañ gant ur filmig 9 munutenn e 8 mm anvet "The Last Gunfight".
 Filmoù 
 Evel sevener 
 Bloavezh Titl Embanner 1968 Amblin' Filmways 1971 Duel Universal Pictures / CIC 1974 The Sugarland Express Universal Pictures 1975 Jaws Universal Pictures 1977 Close Encounters of the Third Kind Columbia Pictures 1979 1941 Universal Pictures / Columbia Pictures 1981 Raiders of the Lost Ark Paramount Pictures 1982 E.T. the Extra-Terrestrial Universal Pictures 1983 Twilight Zone: The Movie Warner Bros. 1984 Indiana Jones and the Temple of Doom Paramount Pictures 1985 The Color Purple Warner Bros. 1987 Empire of the Sun Warner Bros. 1989 Always Universal Pictures/United Artists 1989 Indiana Jones and the Last Crusade Paramount Pictures 1991 Hook TriStar Pictures 1993 Jurassic Park Universal Pictures 1993 Schindler's List Universal Pictures 1997 The Lost World: Jurassic Park Universal Pictures 1997 Amistad DreamWorks Pictures 1998 Saving Private Ryan DreamWorks Pictures / Paramount Pictures 2001 A.I. Artificial Intelligence Warner Bros. / DreamWorks Pictures 2002 Minority Report 20th Century Fox / DreamWorks Pictures 2002 Catch Me If You Can DreamWorks Pictures 2004 The Terminal DreamWorks Pictures 2005 War of the Worlds Paramount Pictures / DreamWorks Pictures 2005 Munich Universal Pictures / DreamWorks Pictures 2008 Indiana Jones and the Kingdom of the Crystal Skull Paramount Pictures 2011 The Adventures of Tintin Paramount Pictures / Columbia Pictures 2011 War Horse Walt Disney Studios 2012 Lincoln Walt Disney Studios / 20th Century Fox 2015 Bridge of Spies Walt Disney Studios / 20th Century Fox 2016 The BFG Walt Disney Studios 2017 The Post 20th Century Fox 2018 Ready Player One Warner Bros.2020 West Side Story 20th Century Studios

 Evel produer 
 Bloavehz Film Notenn(où) Daveennoù 1978 I Wanna Hold Your Hand 1980 Used Cars 1981 Continental Divide 1984 Gremlins  1985 Back to the Future Young Sherlock Holmes1986 An American Tail The Money Pit1987 Batteries Not Included Innerspace1988 Who Framed Roger Rabbit The Land Before Time1989 Back to the Future Part II Tummy Trouble Film berr Dad 1990Arachnophobia Dreams  Back to the Future Part III  Roller Coaster Rabbit Film berr Gremlins 2: The New Batch Joe Versus the Volcano1992 Tiny Toon Adventures: How I Spent My VacationDirect-to-video1993 Trail Mix-UpFilm berr The Citizens Of Los Angeles We're Back! A Dinosaur's Story 1994 The FlintstonesDizanv1995 Casper Balto 1996 Twister1997 Men in Black1998 The Last DaysDiellfilm The Mask of Zorro Deep Impact 2001 Jurassic Park III 2002 Men in Black II 2005 The Legend of Zorro 2006 Monster House 2007 Transformers 2008 Eagle Eye2009 Transformers: Revenge of the Fallen The Lovely Bones2010 Hereafter True Grit2011 Transformers: Dark of the Moon Cowboys & Aliens Real Steel 2012 Men in Black 3 2014 Transformers: Age of Extinction 2015 Jurassic World2017 Transformers: The Last Knight2018 Jurassic World: Fallen Kingdom First Man Bumblebee2019 The Turning Men in Black: International  Cats2020The Turninghttps://www.independent.ie/entertainment/movies/movie-news/steven-spielberg-chooses-ireland-as-backdrop-to-new-horror-film-36626978.html

 Buhez personel 
Dimeziñ ha bugale
Spielberg en doa kejet evit ar wech kentañ gant an aktourez Amy Irving e 1976 goude ma vefe bet kinniget gant ar rener filmoù Brian De Palma, hemañ a ouie e oa Spielberg o klask un aktourez evit c'hoari er film Close Encounters. Ur wech gwelet anezhi, Spielberg a embanne d'e genbroduer Julia Phillips, "I met a real heartbreaker last night." En desped da-se an aktourez a oa re yaouank evit c'hoari ar roll. Kroget o devoa d'en em welet er-maez eus ar bed micherel, betek ma vefe hi o vont da vevañ e ti Spielberg. Bevañ a refont asambles e-pad pevar vloaz, siwazh ar stress hag ar redioù labour a blantas reuz en o istor.. Irving he devoa c'hoant bezañ anzavet evel aktourez dre he labour nemetken: "Ne m'eus ket c'hoant bezañ brudet evel kamaladez Steven". Dre-se e chomas hep c'hoari e film ebet e amourous e-pad mare o vuhez asambles.
Pinvidigezh
Hervez ar gelaouenn Forbes, pinvidigezh personel Spielberg a zo 3,7 bilion$https://www.forbes.com/profile/steven-spielberg/#226514e7228a.
Politikerezh
Spielberg a voaz a zo un harp d'ar Strollad Demokratel. Roet en devoa 800 000$ d'ar strollad. Kamalad bras eo bet d'ar prezidant demokrat Bill Clinton. Spielberg a baouezas da vezañ ezel eus ar skouted stadunanat er bloavezh 2001 dre ma ne oa ket a-du gant ar selloù enep-heñvelreizhidi difennet ha brudet gant an aozadur. E 2007 e oa galvet d'ur boycott eus filmoù Spielberg gant Kevre ar Stadoù Arab goude ma vefe bet roet gantañ 1 milion$ evit harpañ Israel e-pad Brezel Liban 2006. D'an 20 a viz C'hwevrer 2007, Spielberg, Jeffrey Katzenberg, ha David Geffen a galve an demokrated da rastellañ arc'hant evit harpañ Barack Obama.

Er bloavezh 2018, Spielberg gant e wreg Kate Capshaw o devoa profet 500 000$ evit harpañ ar valeadeg studierien March for Our Lives evit goulenn ma vefe strisaet al lezennoù a-fed perc'henniñ armoù er Stadoù-Unanet.

 Liammoù diavaez 
 Steven Spielberg war IMDb
 Steven Spielberg o heñcha ur weladenniñ eus an Universal Studios
 Buhez-skrid Steven Spielberg war Science Fiction and Fantasy Hall of Fame.
 Notennoù ha daveennoù 

Rummad:Ganedigezhioù 1946
Rummad:Sinema SUA
Rummad:Filmaozerien SUA
Rummad:Yuzevien SUA